Veten (Hadsel)

Veten er et fjell på sørøstre del av Langøya i Hadsel kommune, og ligger på 382 moh. Den er en av de mest besøkte fjell i ytre Eidsfjord, og har en liten skjermet sitteplass der turgåere kan skrive seg inn i turboka. Fjellet ligger mellom Kvalsøyfjellet og Hallartinden, og er i en samlet fjellgruppe med Fleineskollen og Hesthammaren. Det finnes en rekke stier til Veten, hvorav to er ganske godt merket, en opp fra Kallsnes (ei lita bygd vest for Vik) og opp foten av Hesthammaren, og en opp fra Varvika forbi Fleineskollen. Bare et skilt er satt opp som viser til fjellet, ikke godt synlig. 

Navnet kommer fra norrønt «viti», som er en fellesbetegnelse på varselbål/signalbål. Det er satt opp en varde for å beholde navnet, litt nord for toppen.

Fjell i Hadsel
Fjell i Vesterålen
Veter